CELEX: 32020D2109
Language: mt
Date: 2020-12-16 00:00:00
Title: Id-Deċiżjoni ta’ Implimentazzojni tal-Kummissjoni (UE) 2020/2109 tas-16 ta’ Diċembru 2020 li temenda d-Deċiżjonijiet 93/52/KEE,2003/467/KE, 2004/558/KE u 2008/185/KE fir-rigward tal-elenkar tal-Istati Membri u r-reġjuni tagħhom rikonoxxuti bħala uffiċjalment ħielsa minn diversi mard tal-annimali terrestri (notifikata bid-dokument C(2020) 9301) (Test b’rilevanza għaż-ŻEE)

17.12.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 427/4
               
            
         ID-DEĊIŻJONI TA’ IMPLIMENTAZZOJNI TAL-KUMMISSJONI (UE) 2020/2109
         tas-16 ta’ Diċembru 2020
         li temenda d-Deċiżjonijiet 93/52/KEE,2003/467/KE, 2004/558/KE u 2008/185/KE fir-rigward tal-elenkar tal-Istati Membri u r-reġjuni tagħhom rikonoxxuti bħala uffiċjalment ħielsa minn diversi mard tal-annimali terrestri
         
            
               (notifikata bid-dokument C(2020) 9301)
            
         
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Direttiva tal-Kunsill 64/432/KEE tas-26 ta’ Ġunju 1964 dwar il-problemi tas-saħħa tal-annimali li jaffettwaw il-kummerċ ta’ annimali bovini u suwini ġewwa l-Komunità (1), u b’mod partikolari l-Artikoli 9(2) u 10(2) tagħha,
         Wara li kkunsidrat id-Direttiva tal-Kunsill 91/68/KEE tat-28 ta’ Jannar 1991 dwar il-kondizzjonijiet tas-saħħa tal-annimali li jirregolaw il-kummerċ intra-Komunitarju tan-nagħaġ u tal-mogħoż (2), u b’mod partikolari t-Taqsima II tal-Kapitolu 1 tal-Anness A tagħha,
         Billi:
         
                     (1)
                  
                  
                     Id-Direttiva 64/432/KEE tistabbilixxi l-kundizzjonijiet tas-saħħa tal-annimali li jirregolaw il-kummerċ tal-annimali bovini u porċini fl-Unjoni. Hija tistabbilixxi l-kundizzjonijiet li skonthom l-Istati Membri jew ir-reġjuni tagħhom jistgħu jiġu rikonoxxuti bħala uffiċjalment ħielsa mit-tuberkulożi, mill-bruċellożi, mil-lewkożi enzootika bovina u mir-rinotrakeite bovina infettiva fir-rigward tal-merħliet bovini, u l-marda ta’ Aujeszky fir-rigward tal-merħliet porċini.
                  
               
                     (2)
                  
                  
                     Għalkemm iċ-Channel Islands u Isle of Man, bħala dipendenzi interni awtonomi tal-Kuruna Brittanika, mhumiex parti mill-Unjoni, huma għandhom relazzjoni speċjali u limitata mal-Unjoni. Għaldaqstant, ir-Regolament (KEE) Nru 706/73 tal-Kunsill (3) jipprevedi li għall-fini tal-applikazzjoni tar-regoli li jikkonċernaw, fost l-oħrajn, il-leġiżlazzjoni dwar is-saħħa tal-annimali, ir-Renju Unit, iċ-Channel Islands u Isle of Man għandhom jitqiesu bħala Stat Membru uniku.
                  
               
                     (3)
                  
                  
                     Id-Direttiva 91/68/KEE tistabbilixxi l-kundizzjonijiet tas-saħħa tal-annimali li jirregolaw il-kummerċ tan-nagħaġ u tal-mogħoż fl-Unjoni. Din tistabbilixxi l-kundizzjonijiet li skonthom l-Istati Membri jew ir-reġjuni tagħhom jistgħu jiġu rikonoxxuti bħala uffiċjalment ħielsa mill-bruċellożi (B. melitensis) fir-rigward tal-merħliet tan-nagħaġ u tal-mogħoż.
                  
               
                     (4)
                  
                  
                     L-Artikolu 2 tad-Deċiżjoni tal-Kummissjoni 93/52/KEE (4) jipprevedi li l-Istati Membri elenkati fl-Anness I tagħha huma rikonoxxuti bħala uffiċjalment ħielsa mill-bruċellożi (B. melitensis) fir-rigward tal-merħliet tan-nagħaġ u tal-mogħoż, f’konformità mal-kundizzjonijiet stabbiliti fid-Direttiva 91/68/KEE. Ir-Renju Unit huwa elenkat fl-Anness I ta’ dik id-Deċiżjoni bħala uffiċjalment ħieles mill-bruċellożi (B. melitensis).
                  
               
                     (5)
                  
                  
                     L-Artikolu 1 tad-Deċiżjoni tal-Kummissjoni 2003/467/KE (5) jipprevedi li r-reġjuni tal-Istati Membri elenkati fil-Kapitolu 2 tal-Anness I tagħha huma ddikjarati uffiċjalment ħielsa mit-tuberkulożi fir-rigward tal-merħliet ta’ annimali bovini, f’konformità mal-kundizzjonijiet stabbiliti fid-Direttiva 64/432/KEE. Fir-rigward tar-Renju Unit, it-territorji tal-Iskozja u ta’ Isle of Man huma elenkati bħala reġjuni uffiċjalment ħielsa mit-tuberkulożi.
                  
               
                     (6)
                  
                  
                     L-Artikolu 2 tad-Deċiżjoni 2003/467/KE jipprevedi li r-reġjuni tal-Istati Membri elenkati fil-Kapitolu 2 tal-Anness II tagħha huma ddikjarati uffiċjalment ħielsa mill-bruċellożi fir-rigward tal-merħliet ta’ annimali bovini, f’konformità mal-kundizzjonijiet stabbiliti fid-Direttiva 64/432/KEE. Fir-rigward tar-Renju Unit, it-territorji tal-Ingilterra, l-Iskozja u Wales, l-Irlanda ta’ Fuq u Isle of Man huma elenkati bħala reġjuni uffiċjalment ħielsa mill-bruċellożi.
                  
               
                     (7)
                  
                  
                     L-Artikolu 3 tad-Deċiżjoni 2003/467/KE jipprevedi li l-Istati Membri u r-reġjuni tagħhom elenkati fl-Anness III tagħha huma ddikjarati uffiċjalment ħielsa mil-lewkożi enzootika bovina fir-rigward tal-merħliet ta’ annimali bovini, f’konformità mal-kundizzjonijiet stabbiliti fid-Direttiva 64/432/KEE. Fil-Kapitolu 1 tal-Anness III tad-Deċiżjoni 2003/467/KE, ir-Renju Unit huwa elenkat bħala Stat Membru uffiċjalment ħieles mil-lewkożi enzootika bovina, u fil-Kapitolu 2 ta’ dak l-Anness, Jersey u Isle of Man huma elenkati bħala reġjuni uffiċjalment ħielsa mil-lewkożi enzootika bovina.
                  
               
                     (8)
                  
                  
                     Id-Deċiżjoni tal-Kummissjoni 2004/558/KE (6) telenka l-Istati Membri u r-reġjuni tagħhom li huma awtorizzati japplikaw garanziji addizzjonali għar-rinotrakeite bovina infettiva f’konformità mal-Artikoli 9 u 10 tad-Direttiva 64/432/KEE. Jersey huwa elenkat fl-Anness II ta’ dik id-Deċiżjoni bħala reġjun li fih japplikaw garanziji addizzjonali għar-rinotrakeite bovina infettiva f’konformità mal-Artikolu 10 tad-Direttiva 64/432/KEE.
                  
               
                     (9)
                  
                  
                     Id-Deċiżjoni tal-Kummissjoni 2008/185/KE (7) tistabbilixxi garanziji addizzjonali għall-movimenti tal-ħnieżer bejn l-Istati Membri. Dawk il-garanziji huma marbuta mal-klassifikazzjoni tal-Istati Membri jew tar-reġjuni tagħhom skont l-istatus tal-mard tagħhom għall-marda ta’ Aujeszky. Ir-Renju Unit huwa elenkat fl-Anness I ta’ dik id-Deċiżjoni bħala uffiċjalment ħieles mill-marda ta’ Aujeszky. Il-punt 2(d) tal-Anness III ta’ dik id-Deċiżjoni jelenka l-istituti responsabbli għall-verifika tal-kwalità tal-metodu ELISA f’kull Stat Membru. Fost l-istituti elenkati hemm wieħed fir-Renju Unit. F’konformità mat-taqsima 36 tal-Anness 2 tal-Protokoll dwar l-Irlanda/l-Irlanda ta’ Fuq, ir-referenzi għal-laboratorji nazzjonali ta’ referenza fl-atti elenkati f’dik it-taqsima ma għandhomx jinqraw bħala li jinkludu l-laboratorju ta’ referenza fir-Renju Unit.
                  
               
                     (10)
                  
                  
                     F’konformità mal-Ftehim dwar il-ħruġ tar-Renju Unit tal-Gran Brittanja u l-Irlanda ta’ Fuq mill-Unjoni Ewropea u mill-Komunità Ewropea tal-Enerġija Atomika (Ftehim dwar il-Ħruġ), u b’mod partikolari l-Artikolu 5(4) tal-Protokoll dwar l-Irlanda/l-Irlanda ta’ Fuq flimkien mal-Anness 2 ta’ dak il-Protokoll, id-Direttivi 64/432/KEE u 91/68/KEE, kif ukoll l-atti tal-Kummissjoni bbażati fuqhom, japplikaw għar-Renju Unit u fih fir-rigward tal-Irlanda ta’ Fuq wara t-tmiem tal-perjodu ta’ tranżizzjoni previst fil-Ftehim dwar il-ħruġ. Għal dik ir-raġuni, ir-referenzi għar-Renju Unit fl-Anness I tad-Deċiżjoni 93/52/KEE, fil-Kapitolu 2 tal-Anness II tad-Deċiżjoni 2003/467/KE kif ukoll fil-Kapitolu 1 tal-Anness III tagħha u fl-Anness I tad-Deċiżjoni 2008/185/KE, jenħtieġ li jiġu sostitwiti b’referenzi għar-Renju Unit fir-rigward tal-Irlanda ta’ Fuq.
                  
               
                     (11)
                  
                  
                     Barra minn hekk, jeħtieġ jitħassru r-referenzi għar-Renju Unit mill-Kapitolu 2 tal-Anness I tad-Deċiżjoni 2003/467/KE, kif ukoll mill-Kapitolu 2 tal-Anness III ta’ dik id-Deċiżjoni, mill-Anness II tad-Deċiżjoni 2004/558/KE u mill-Anness III tad-Deċiżjoni 2008/185/KE.
                  
               
                     (12)
                  
                  
                     Għaldaqstant, id-Deċiżjonijiet 93/52/KEE, 2003/467/KE, 2004/558/KE u 2008/185/KE jenħtieġ li jiġu emendati skont dan.
                  
               
                     (13)
                  
                  
                     Peress li l-perjodu ta’ tranżizzjoni previst fil-Ftehim dwar il-ħruġ jintemm fil-31 ta’ Diċembru 2020, din id-Deċiżjoni jenħtieġ li tapplika mill-1 ta’ Jannar 2021.
                  
               
                     (14)
                  
                  
                     Il-miżuri previsti f’din id-Deċiżjoni huma f’konformità mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DIN ID-DEĊIŻJONI:
         
            Artikolu 1
            L-Anness I tad-Deċiżjoni 93/52/KEE, il-Kapitolu 2 tal-Anness II u l-Kapitolu 1 tal-Anness III tad-Deċiżjoni 2003/467/KE u l-Anness I tad-Deċiżjoni 2008/185/KE huma emendati kif stabbilit fl-Anness I ta’ din id-Deċiżjoni.
         
         
            Artikolu 2
            Il-Kapitolu 2 tal-Anness I u l-Kapitolu 2 tal-Anness III tad-Deċiżjoni 2003/467/KE, l-Anness II tad-Deċiżjoni 2004/558/KE u l-Anness III tad-Deċiżjoni 2008/185/KE huma emendati kif stabbilit fl-Anness II ta’ din id-Deċiżjoni.
         
         
            Artikolu 3
            Din id-Deċiżjoni għandha tapplika mill-1 ta’ Jannar 2021.
         
         
            Artikolu 4
            Din id-Deċiżjoni hija indirizzata lill-Istati Membri.
         
         
            Magħmul fi Brussell, is-16 ta’ Diċembru 2020.
            
               
                  Għall-Kummissjoni
               
               Stella KYRIAKIDES
               
                  Membru tal-Kummissjoni
               
            
         
         
            (1)  ĠU 121, 29.7.1964, p. 1977/64.
         
            (2)  ĠU L 46, 19.2.1991, p. 19.
         
            (3)  Ir-Regolament (KEE) Nru 706/73 tal-Kunsill tat-12 ta’ Marzu 1973 li jikkonċerna l-arranġamenti tal-Komunità applikabbli għall-Channel Islands u l-Isle of Man għal kummerċ fi prodotti agrikoli (ĠU L 68, 15.3.1973, p. 1).
         
            (4)  Id-Deċiżjoni tal-Kummissjoni 93/52/KEE tal-21 ta’ Diċembru 1992 li tieħu nota tal-konformità ta’ ċerti Stati Membri jew reġjuni mal-kundizzjonijiet li jirrigwardaw il-bruċellosi (B.melitensis) u li tagħtihom l-istatus ta’ Stat Membru jew reġjun uffiċjalment ħieles mill-marda (ĠU L 13, 21.1.1993, p. 14).
         
            (5)  Id-Deċiżjoni tal-Kummissjoni 2003/467/KE tat-23 ta’ Ġunju 2003 li tistabbilixxi l-istatus ta’ xi Stati Membri u reġjuni fl-Istati Membri bħala uffiċjalment ħielsa mit-tuberkolosi, bruċellosi u lewkosi bovina enżootika fir-rigward tal-merħliet ta’ annimali bovini (ĠU L 156, 25.6.2003, p. 74).
         
            (6)  Id-Deċiżjoni tal-Kummissjoni 2004/558/KE tal-15 ta’ Lulju 2004 li timplimenta d-Direttiva tal-Kunsill 64/432/KEE li tirrigwarda garanziji addizzjonali għan-negozju intra-Komunitarju ta’ annimali bovini relatati mar-rinotrakeite bovina infettiva u l-approvazzjoni tal-programmi ta’ qerda ppreżentati minn ċerti Stati Membri (ĠU L 249, 23.7.2004, p. 20).
         
            (7)  Id-Deċiżjoni tal-Kummissjoni 2008/185/KE tal-21 ta’ Frar 2008 dwar garanziji addizzjonali f’kummerċ intra-Komunitarju tal-majjal rigward il-marda ta’ Aujeszky, u kriterji sabiex jipprovdu informazzjoni dwar din il-marda (ĠU L 59, 4.3.2008, p. 19).
      
      
         
            ANNESS I
            
               Parti 1
            
            Fl-Anness I tad-Deċiżjoni 93/52/KEE, it-tabella hija sostitwita b’dan li ġej:
            
               
                           “Kodiċi ISO
                        
                        
                           Stat Membru (*1)
                           
                        
                     
                           BE
                        
                        
                           Il-Belġju
                        
                     
                           CZ
                        
                        
                           Iċ-Ċekja
                        
                     
                           DK
                        
                        
                           Id-Danimarka
                        
                     
                           DE
                        
                        
                           Il-Ġermanja
                        
                     
                           EE
                        
                        
                           L-Estonja
                        
                     
                           IE
                        
                        
                           L-Irlanda
                        
                     
                           CY
                        
                        
                           Ċipru
                        
                     
                           LV
                        
                        
                           Il-Latvja
                        
                     
                           LT
                        
                        
                           Il-Litwanja
                        
                     
                           LU
                        
                        
                           Il-Lussemburgu
                        
                     
                           HU
                        
                        
                           L-Ungerija
                        
                     
                           NL
                        
                        
                           In-Netherlands
                        
                     
                           AT
                        
                        
                           L-Awstrija
                        
                     
                           PL
                        
                        
                           Il-Polonja
                        
                     
                           RO
                        
                        
                           Ir-Rumanija
                        
                     
                           SI
                        
                        
                           Is-Slovenja
                        
                     
                           SK
                        
                        
                           Is-Slovakkja
                        
                     
                           FI
                        
                        
                           Il-Finlandja
                        
                     
                           SE
                        
                        
                           L-Iżvezja
                        
                     
                           UK(NI)
                        
                        
                           Ir-Renju Unit (l-Irlanda ta’ Fuq)
                        
                     
            
               Parti 2
            
            Il-Kapitolu 2 tal-Anness II tad-Deċiżjoni 2003/467/KE huwa emendat kif ġej:
            
                        (1)
                     
                     
                        It-titolu huwa sostitwit b’dan li ġej:
                        “Reġjuni tal-Istati Membri uffiċjalment ħielsa mill-bruċellożi (*2)
                        
                        
                           (*2)  F’konformità mal-Ftehim dwar il-ħruġ tar-Renju Unit tal-Gran Brittanja u l-Irlanda ta’ Fuq mill-Unjoni Ewropea u mill-Komunità Ewropea tal-Enerġija Atomika, u b’mod partikolari l-Artikolu 5(4) tal-Protokoll dwar l-Irlanda/l-Irlanda ta’ Fuq flimkien mal-Anness 2 ta’ dak il-Protokoll, għall-finijiet ta’ dan l-Anness, ir-referenzi għall-Istati Membri jinkludu r-Renju Unit fir-rigward tal-Irlanda ta’ Fuq.”"
                        
                     
                  
                        (2)
                     
                     
                        l-entrata li tikkonċerna r-Renju Unit hija sostitwita b’dan li ġej:
                        “Fir-Renju Unit (l-Irlanda ta’ Fuq):
                        
                                    —
                                 
                                 
                                    l-Irlanda ta’ Fuq.”
                                 
                              
                  
               Parti 3
            
            Fil-Kapitolu 1 tal-Anness III tad-Deċiżjoni 2003/467/KE, it-tabella hija sostitwita b’dan li ġej:
            
               
                           “Kodiċi ISO
                        
                        
                           Stat Membru (*3)
                           
                        
                     
                           BE
                        
                        
                           Il-Belġju
                        
                     
                           CZ
                        
                        
                           Iċ-Ċekja
                        
                     
                           DK
                        
                        
                           Id-Danimarka
                        
                     
                           DE
                        
                        
                           Il-Ġermanja
                        
                     
                           EE
                        
                        
                           L-Estonja
                        
                     
                           IE
                        
                        
                           L-Irlanda
                        
                     
                           CY
                        
                        
                           Ċipru
                        
                     
                           LV
                        
                        
                           Il-Latvja
                        
                     
                           LT
                        
                        
                           Il-Litwanja
                        
                     
                           LU
                        
                        
                           Il-Lussemburgu
                        
                     
                           HU
                        
                        
                           L-Ungerija
                        
                     
                           NL
                        
                        
                           In-Netherlands
                        
                     
                           AT
                        
                        
                           L-Awstrija
                        
                     
                           PL
                        
                        
                           Il-Polonja
                        
                     
                           RO
                        
                        
                           Ir-Rumanija
                        
                     
                           SI
                        
                        
                           Is-Slovenja
                        
                     
                           SK
                        
                        
                           Is-Slovakkja
                        
                     
                           FI
                        
                        
                           Il-Finlandja
                        
                     
                           SE
                        
                        
                           L-Iżvezja
                        
                     
                           UK(NI)
                        
                        
                           Ir-Renju Unit (l-Irlanda ta’ Fuq)
                        
                     
            
               Parti 4
            
            L-Anness I tad-Deċiżjoni 2008/185/KE huwa emendat kif ġej:
            
                        (1)
                     
                     
                        It-titolu huwa sostitwit b’dan li ġej:
                        “L-Istati Membri
                            (*4)
                           jew ir-reġjuni tagħhom li huma ħielsa mill-marda ta’ Aujeszky u fejn il-vaċċinazzjoni hija pprojbita
                        
                        
                           (*4)  F’konformità mal-Ftehim dwar il-ħruġ tar-Renju Unit tal-Gran Brittanja u l-Irlanda ta’ Fuq mill-Unjoni Ewropea u mill-Komunità Ewropea tal-Enerġija Atomika, u b’mod partikolari l-Artikolu 5(4) tal-Protokoll dwar l-Irlanda/l-Irlanda ta’ Fuq flimkien mal-Anness 2 ta’ dak il-Protokoll, għall-finijiet ta’ dan l-Anness, ir-referenzi għall-Istati Membri jinkludu r-Renju Unit fir-rigward tal-Irlanda ta’ Fuq.”"
                        
                     
                  
                        (2)
                     
                     
                        l-entrata li tikkonċerna r-Renju Unit hija sostitwita b’dan li ġej:
                        
                                    “UK(NI)
                                 
                                 
                                    Ir-Renju Unit (l-Irlanda ta’ Fuq)
                                 
                                 
                                    l-Irlanda ta’ Fuq.”
                                 
                              
                  
               (*2)  F’konformità mal-Ftehim dwar il-ħruġ tar-Renju Unit tal-Gran Brittanja u l-Irlanda ta’ Fuq mill-Unjoni Ewropea u mill-Komunità Ewropea tal-Enerġija Atomika, u b’mod partikolari l-Artikolu 5(4) tal-Protokoll dwar l-Irlanda/l-Irlanda ta’ Fuq flimkien mal-Anness 2 ta’ dak il-Protokoll, għall-finijiet ta’ dan l-Anness, ir-referenzi għall-Istati Membri jinkludu r-Renju Unit fir-rigward tal-Irlanda ta’ Fuq.”
            
               (*4)  F’konformità mal-Ftehim dwar il-ħruġ tar-Renju Unit tal-Gran Brittanja u l-Irlanda ta’ Fuq mill-Unjoni Ewropea u mill-Komunità Ewropea tal-Enerġija Atomika, u b’mod partikolari l-Artikolu 5(4) tal-Protokoll dwar l-Irlanda/l-Irlanda ta’ Fuq flimkien mal-Anness 2 ta’ dak il-Protokoll, għall-finijiet ta’ dan l-Anness, ir-referenzi għall-Istati Membri jinkludu r-Renju Unit fir-rigward tal-Irlanda ta’ Fuq.””
            
               (*1)  F’konformità mal-Ftehim dwar il-ħruġ tar-Renju Unit tal-Gran Brittanja u l-Irlanda ta’ Fuq mill-Unjoni Ewropea u mill-Komunità Ewropea tal-Enerġija Atomika, u b’mod partikolari l-Artikolu 5(4) tal-Protokoll dwar l-Irlanda/l-Irlanda ta’ Fuq flimkien mal-Anness 2 ta’ dak il-Protokoll, għall-finijiet ta’ dan l-Anness, ir-referenzi għall-Istati Membri jinkludu r-Renju Unit fir-rigward tal-Irlanda ta’ Fuq”
            
               (*3)  F’konformità mal-Ftehim dwar il-ħruġ tar-Renju Unit tal-Gran Brittanja u l-Irlanda ta’ Fuq mill-Unjoni Ewropea u mill-Komunità Ewropea tal-Enerġija Atomika, u b’mod partikolari l-Artikolu 5(4) tal-Protokoll dwar l-Irlanda/l-Irlanda ta’ Fuq flimkien mal-Anness 2 ta’ dak il-Protokoll, għall-finijiet ta’ dan l-Anness, ir-referenzi għall-Istati Membri jinkludu r-Renju Unit fir-rigward tal-Irlanda ta’ Fuq”
         
      
      
         
            ANNESS II
            
               Parti 1
            
            Fil-Kapitolu 2 tal-Anness I tad-Deċiżjoni 2003/467/KE, titħassar l-entrata li tikkonċerna r-Renju Unit.
            
               Parti 2
            
            Fil-Kapitolu 2 tal-Anness III tad-Deċiżjoni 2003/467/KE, titħassar l-entrata li tikkonċerna r-Renju Unit.
            
               Parti 3
            
            Fl-Anness II tad-Deċiżjoni 2004/558/KE, titħassar l-entrata li tikkonċerna r-Renju Unit.
            
               Parti 4
            
            Fil-punt 2(d) tal-Anness III tad-Deċiżjoni 2008/185/KE, titħassar l-entrata li tikkonċerna r-Renju Unit.